stanford-oval/wikipedia huggingface dataset:
Love Yourself: Answer
קידום

ב-26 באוגוסט 2018 ערכו BTS מסיבת עיתונאים שדיברה על האלבום, וכן על סיבוב ההופעות העולמי של BTS, Love Yourself (אנ'), שהחל ביום הקודם. הם ביצעו את "Idol" ו-"I'm Fine" בתוכניות מוזיקה דרום קוריאניות שונות (אנ') כמו אם קאונטדאון, מיוזיק בנק, שואו! מיוזיק קור (אנ'), ואינקיגאיו (אנ'). חלקן שודרו בשבוע של ה-26 באוגוסט וחלקן היו הופעות מוקלטות ששודרו בשבוע שלאחר מכן. גרסה מקוצרת של "Save Me" מתוך The Most Beautiful Moment in Life: Young Forever שימשה כשיר הפתיחה במהלך הופעה של "I'm Fine" ב-M Countdown. BTS ביצעו את "Idol" בטקס פרסי המוזיקה הקוריאנית של סוריבאדה ב-30 באוגוסט, כאשר "Fake Love" בוצע כהופעת הדרן.
בהיותם בארצות הברית לרגל סיבוב ההופעות של Love Yourself בצפון אמריקה, ביצעו BTS את "Idol" בפרק חצי הגמר השני של העונה השלוש עשרה של America's Got Talent, ששודרה ב-12 בספטמבר. הלהקה ביצעה את "Idol" בתוכנית הלילה בהגשת ג'ימי פאלון (אנ') ובבוקר טוב אמריקה ב-25 וב-26 בספטמבר, בהתאמה, בנוסף לראיון בשתי התוכניות. הופעת בונוס של "I'm Fine" שוחררה גם בערוץ היוטיוב של תוכנית הלילה.
ב-1 באוקטובר 2018 דווח ש-BTS יופיעו בתוכנית המופע של גרהם נורטון של ה-BBC ב-12 באוקטובר, דיווח זה אושר על ידי ביג היט חמישה ימים לאחר מכן.
מוזיקה וליריקה

חלק מהליריקה של האלבום כוללת העצמה, נעורים, אהבה והתבוננות פנימה, בעוד שמצבי הרוח המוצגים באלבום הם כמיהה, תסיסה, ביטחון ועוד. ז'אנר האלבום מציג סוגים שונים של פופ. מבחינת נושאים, Love Yourself: Answer מיקם את שירי סדרת Love Yourself בתוך הנרטיב של התחלה, התפתחות, מפנה וסיום כדי להמחיש את ההתרגשות שבאהבה, את מכאובי הפרידה ואת ההארה של האהבה העצמית.
בראיון עם בילבורד, חלק מהמפיקים שעזרו בהפקת האלבום שחזרו את תהליכי החשיבה והמטרות שלהם באלבום. מלאני פונטנה, שכתבה את "Euphoria (אנ')", שאפה שהפזמון יהיה מורכב, אבל שגם הקהל יוכל לשיר בקלות. ריי מייקל דג'אן ג'וניור סיפר שהשיר "I'm Fine" היה תגובה לשיר הקודם שלקח חלק בכתיבתו, "Save Me". העיבוד של "I'm Fine" הושפע מהרבה תופים ובסים ושולבו בו צלילים שונים. אלי טמפוסי סיפרה על הסינגל המוביל "Idol", שהמטרה הייתה שהשיר יתן הרגשה אינטנסיבית.
ביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
SCMP (אנ'): 
AllMusic: 
קלאש מיוזיק (אנ'): 9/10
בילבורד: מועדף
Love Yourself: Answer קיבל ביקורות חיוביות מהמבקרים. נמו קים מהסאות' צ'יינה מורנינג פוסט (אנ') העניק לאלבום ארבעה כוכבים מתוך חמישה ואמר, "הראפרים (ב-BTS) מראים את האיכות שלהם בשירי הסולו. הלהקה שולחת מסר לנוער הקוריאני על אהבה עצמית, והסינגל "Idol" מציג אותם לובשים לבוש מסורתי וממזג פופ עם כלי הקשה עתיקים", תוך שבחים לאלבום כ"ממליך את BTS למלכי הז'אנר". בביקורת חיובית, טיילור גלסבי מהמגזין קלאש (אנ') תיארה את הנרטיב של האלבום כ"תיאור של הפחדים, הטעויות והמחשבות שאנו גורמים לעצמנו" ומשאיר "מסר נוקב". בנוסף, היא אמרה שהנרטיב משמש "תזכורת שכל אדם חייב לעשות את הדרך שלו, ואין תשובה אחת מתאימה לכולם להשגת קבלה עצמית". תמר הרמן מבילבורד שיבחה את האלבום, וכינתה אותו "שיא מופתי של שנים של עבודה ועתיר משמעות, Answer הוא ללא ספק יצירת מופת של BTS שמעטים הם האמנים האחרים, להקות הבנים או כל דבר אחר, שיכולים אי פעם לקוות להשיג."
שבחים

| ארגון | שנה | פרס | תוצאה |
| --- | --- | --- | --- |
| פרסי המוזיקה של MBC Plus & Genie (אנ') | 2018 | האלבום הדיגיטלי של השנה | זכייה |
| פרסי המוזיקה הפופולרית של קוריאה | 2018 | האלבום הטוב ביותר | זכייה |
| פרסי דיסק הזהב (אנ') | 2019 | אלבום בונסאנג | זכייה |
| פרסי דיסק הזהב (אנ') | 2019 | אלבום דיסאנג | זכייה |
| פרסי המוזיקה של Circle Chart (אנ') | 2019 | אלבום השנה - רבעון שלישי | זכייה |
| פרסי המוזיקה הקוריאנית | 2019 | אלבום השנה | מועמדות |
| פרסי המוזיקה הקוריאנית | 2019 | אלבום הפופ הטוב ביותר | מועמדות |
| פרס דיסק הזהב של יפן | 2019 | 3 האלבומים הטובים ביותר (אסיה) | זכייה |
| פרס גפא (אנ') | 2019 | האלבום הבינלאומי הטוב ביותר | זכייה |
| פרסי המוזיקה של פאקט (אנ') | 2019 | האלבום הטוב ביותר | זכייה |
| מקום הפרסום | רשימה | דירוג |
| --- | --- | --- |
| AllMusic | אלבומי הפופ האהובים של AllMusic לשנת 2018 | נכלל |
| AllMusic | 200 האלבומים הטובים ביותר של העשור (רשומים תחת 2018) | נכלל |
| בילבורד | 20 אלבומי הקיי-פופ הטובים ביותר של 2018 | 1 |
| בראבו (אנ') | אלו הם עשרת אלבומי הקיי-פופ הטובים ביותר של השנה | 1 |
| DIY (אנ') | האלבומים של DIY לשנת 2018 | 2 |
| EBS (אנ') | 100 האלבומים הקוריאניים המובילים (2004–2023) | נכלל |
| רולינג סטון הודו | 10 אלבומי הקיי-פופ הטובים ביותר של 2018 | 1 |
| ספין (אנ') | 101 האלבומים הטובים ביותר של שנות ה-2010 | 83 |
| Uproxx (אנ') | 20 אלבומי פופ שחובה לשמוע מ-2018 | 16 |
| Yahoo! | האלבומים הטובים ביותר של 2018 | 8 |
| יארדבארקר (אנ') | 10 אלבומי הפופ הטובים ביותר של 2018 | נכלל |
הצלחה מסחרית

במהלך התקופה שבין ה-18 ל-24 ביולי, ששת הימים הראשונים של תקופת ההזמנה המוקדמת של Love Yourself: Answer, איריבר (אנ') דיווחה כי האלבום מכר יותר מ-1.51 מיליון עותקים ועלה במכירות על האלבום הקודם של BTS, Love Yourself: Tear כאלבום המוזמן ביותר בדרום קוריאה. לאחר מכן הופיע האלבום לראשונה במקום הראשון במצעד האלבומים של גאון ומכר 1,933,450 עותקים במהלך שמונת הימים האחרונים של חודש אוגוסט. האלבום שבר את שיא המכירות החודשיות הרבות ביותר בתולדות מצעד גאון מאז הקמתו בשנת 2010. שיא שהוחזק קודם לכן גם על ידי BTS עם האלבום Love Yourself: Tear. באוקטובר 2018, Love Yourself: Answer זכה בתואר של מיליון כפול מאיגוד תוכן המוזיקה של קוריאה, על מכירת למעלה מ-2 מיליון עותקים. תואר זה הפך את BTS לאמן המוזיקלי הראשון שעשה זאת מאז שמצעד הגאון החל לתת תארים במוזיקה, מוקדם יותר באותה שנה. האלבום קיבל תואר מיליון משולש מ-KMCA בנובמבר 2021.
Love Yourself: Answer הופיע לראשונה במקום הראשון בבילבורד 200 האמריקאי, והפך לאלבום השני של BTS שנכנס למצעד. השבוע שבו האלבום יצא, היה שבוע המכירות הגבוה ביותר שלהם בארצות הברית עד אז. האלבום מכר 185,000 יחידות שקולות לאלבומים, כולל 141,000 במכירות אלבומים טהורות ובכך הפך לאלבום הקוריאני הראשון אי פעם שקיבל תואר לאלבום מ-RIAA.
Love Yourself: Answer הפך לאלבום השלישי של BTS שנכנס למצעדי ה-20 בבריטניה, והגיע למקום הארבע-עשרה במצעד האלבומים הבריטי. מאוחר יותר השיג האלבום תואר כסף בבריטניה, והפך לאלבום הראשון שלהם שקיבל תואר זה בבריטניה. "Idol" הפך לשיר הראשון אי פעם של BTS, כמו גם לשיר הראשון אי פעם בשפה הקוריאנית, שהגיע ל-40 הראשונים במצעד הסינגלים הבריטי, ודורג במקום ה-21. באירלנד, השיר הגיע למקום ה-33.
טאוור רקורדס יפן דיווחה שהאלבום היה האלבום השלישי הכי מיובא ביפן לשנת 2018, רק אחרי האלבום What Is Love של טווייס ו-Love Yourself: Tear של BTS. השיר "Answer: Love Myself" קיבל תעודת כסף על ידי איגוד תעשיית ההקלטות היפני ביולי 2021 על מעל ל-30 מיליון הזרמות ביפן.
נתוני מכירות ותארים

| מקום | תארים | מכירות |
| --- | --- | --- |
| דנמרק דנמרק (IFPI Danmark) | זהב | 10,000  |
| צרפת צרפת (SNEP) | זהב | 50,000  |
| הונגריה הונגריה (MAHASZ) | זהב | 2,000  |
| יפן יפן (RIAJ) | זהב | 236,375 |
| ניו זילנד ניו זילנד (RMNZ) | זהב | 7,500  |
| פולין פולין (ZPAV) | זהב | 10,000  |
| סינגפור סינגפור (RIAS) | זהב | 5,000* |
| דרום קוריאה דרום קוריאה (KMCA) | מיליון ×3 | 2,731,330 |
| הממלכה המאוחדת הממלכה המאוחדת (BPI) | זהב | 100,000  |
| ארצות הברית ארצות הברית (RIAA) | פלטינה | 199,865 |
* מכירות בלבד  מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| דרום קוריאה | 24 באוגוסט 2018 | תקליטור • הזרמת מוזיקה • הורדה דיגיטלית | ביג היט • איריבר (אנ') |
| יפן | 24 באוגוסט 2018 | תקליטור • הזרמת מוזיקה • הורדה דיגיטלית | ביג היט • איריבר • וירג'ין |
| ארצות הברית | 24 באוגוסט 2018 | תקליטור • הזרמת מוזיקה • הורדה דיגיטלית | ביג היט • איריבר • קולומביה |
| כלל העולם | 24 באוגוסט 2018 | הזרמת מוזיקה • הורדה דיגיטלית | ביג היט |
ראו גם

רשימת האלבומים הנמכרים ביותר בדרום קוריאה (אנ')
רשימת שירי הקיי-פופ במצעד הבילבורד (אנ')
רשימת אלבומי הקיי-פופ במצעד הבילבורד (אנ')
רשימה של האלבומים שהיו במקום הראשון בשנת 2018 במצעד גאון (אנ')
הערות שוליים

↑  BTS rappers go solo for Love Yourself: Answer, and Nicki Minaj joins in, South China Morning Post, ‏2018-08-24 (באנגלית)
↑  BTS - Love Yourself: Answer Album Reviews, Songs & More | AllMusic (באנגלית), נבדק ב-2023-04-05
| --- | --- |
בקרת זהויות :  MusicBrainz release group: 205347cd-aae4-4121-b6ba-b57474b3c580 
BTS מבצעים את "Fake Love" בסבב ההופעות Speak Yourself
BTS מבצעים את "DNA" במהלך הופעת Love Yourself בנגויה, 13 בינואר 2019
BTS בסוף הופעת Love Yourself
BTS ברוז בול, פסדינה (קליפורניה), 4 במאי 2019
שמעון דולן

| --- | --- |

 לידה:  20 באוקטובר 1947 (בן 77) נס ציונה 
 מדינה:  ישראל ישראל  אזרחות שנייה קנדה קנדה
 מקום מגורים:  ברצלונה, ספרד ספרד
 פעילות בולטת:  יו"ר הקתדרה ל"תעסוקת העתיד" בבית הספר למנהל עסקים, באוניברסיטת ESADE (אנ'), ברצלונה.
 ידוע בשל:  פרופסור בניהול משאבי אנוש, פרסום כ-80 ספרים בתחום התמחותו
 השכלה:  תואר מוסמך ודוקטורט, בניהול משאבי אנוש מטעם אוניברסיטת מינסוטה  פרופסור מן המניין, בפסיכולוגיה ארגונית וניהול משאבי אנוש, מטעם אוניברסיטת ESADE, ברצלונה.
 תקופת הפעילות:  מ-1978
 מקצוע:  פרופסור בניהול משאבי אנוש, סופר, יזם, יועץ לארגונים בינלאומיים בתחום התמחותו כולל לצה"ל
 תפקיד:  מייסד, נשיא ויו"ר העמותה הבינלאומית לחקר ארגוני המחר  נשיא המרכז הישראלי לערכים והמנהל האקדמי של המרכז הבינלאומי
 תואר:  פרופסור מן המניין
 בת זוג:  אדלה, אשתו השנייה
 מספר צאצאים:  5
 פרסים והוקרה:  פרס הוקרה על המחקר הטוב ביותר מטעם ממשלת ספרד ואוניברסיטת רמון לול, ברצלונה, ספרד,  פרס הוקרה על המחקר בחזית המדע מטעם BBVA – Banco Bilbao Vizcaya Argentaria הבנק הדיגיטלי של המאה ה-21,  ספרו "אימון לערכים" זכה לספר השנה לשנה 2020 בכנס המאמנים הבינלאומיthe 2020 Coaching Expo
 ‏simondolan.com
 
שמעון דולן (נולד ב-20 באוקטובר 1947 בנס ציונה, ישראל) הוא פרופסור מן המניין ודיקאן מחקר ב-Advantere school of Management המהווה חלק מ-Comillas Pontifical University (אנ') במדריד, ספרד. שימש כפרופסור באוניברסיטת מקגיל ובאוניברסיטת מונטריאול בקנדה, וכפרופסור מטעם אוניברסיטת Ramon Llull, ברצלונה ספרד, בתחום פסיכולוגיה ארגונית וניהול משאבי אנוש. הוא כתב כ-80 ספרים, שתורגמו ל-10 שפות, ולמעלה מ-170 מאמרים בתחום התמחותו.
משמש גם כיו"ר העמותה הבינלאומית לעתיד עולם העבודה (GFWF).
ביוגרפיה

נולד להורים ניצולי השואה בפולין: דוד, ששימש כרופא בקיבוצי הנגב, ולולה, שהייתה קוסמטיקאית. גדל בבית אשל, ומאוחר יותר בנס ציונה.
שירת בצה"ל כחובש קרבי בחיל השריון.
אחיו הצעיר של שמעון, אבישי לנדאו, הלך בעקבותיו, סיים תואר שני בחוג ללימודי עבודה באוניברסיטת תל אביב, ושימש שנים רבות כחבר הנהלות ארגונים, סמנכ"ל למשאבי אנוש, מנהל וכסמנכ"ל לשירות הלקוחות ו"כשופט-צד" בבית הדין לעבודה - עד להחלטתו להקים ולנהל את המרכז הישראלי לערכים בישראל, שמהווה שלוחה של חברת הייעוץ הקנדית-הבינלאומית: Gestion M.D.S Management.
ביוגרפיה > לימודים

בשנת 1968, עם סיום שירותו הצבאי, למד דולן לתואר בוגר באוניברסיטת תל אביב והוסמך בשנת 1971.
בין השנים 1971–1973 המשיך לתואר מוסמך בחוג ללימודי עבודה עם התמחות בניהול משאבי אנוש ובמקביל למד לתואר שני בהתנהגות ארגונית בבית הספר למוסמכים במינהל עסקים ע"ש ליאון רקנאטי.
תוך כדי לימודיו לתואר מוסמך קיבל המלצה לעבור לאוניברסיטת מינסוטה, בארצות הברית ולהמשיך את לימודיו במסלול ישיר ממוסמך לדוקטורט. הוא למד באוניברסיטת מינסוטה בין השנים 1973–1977.
קיבל תואר מוסמך בשנת 1976 ותואר דוקטור בשנת 1977 בתחום פסיכולוגיה ארגונית וניהול משאבי אנוש.
ביוגרפיה > מחקר אקדמי

במחקריו במאיו קליניק , גילה שכמעט 90% מהחולים ששרדו את התקף הלב הראשון שלהם והיו ללא היסטוריה של מחלת לב כלילית, ייחסו את התקף הלב למצבם לעבודה ובמיוחד ללחץ בעבודה.
ביוגרפיה > מחקר אקדמי > ניהול על פי ערכים

במקביל פיתח את המודל הניהולי "ניהול על פי ערכים", העוסק בעיצוב תרבות ארגונית באמצעות זיהוי של הערכים החשובים ביותר לארגון. המודל מזהה שלוש קבוצות של ערכים, ומנסה בשלב ראשוני לזהות את מערכת קשרי הגומלין שביניהם: ערכים אתיים, ערכים כלכליים וערכים רגשיים-תשוקתיים במבנה משולש ("המודל הטריאקסאלי - Dolan 3-Es Triaxial Model of Values").
כבר במודל זה זוהה ערך האמון (Trust) כ"ערך של הערכים" (מגה-ערך) אשר מהווה ציר מרכזי למנהיגות ערכית וכן זוהה הצורך של אנשי הארגון במנהיגות אשר מאזנת בין צורכי העבודה לצרכים המשפחתיים ומונעת באופן יזום מצבים של לחץ כרוני.
ביוגרפיה > מחקר אקדמי > ניהול לחץ ושחיקה

במקביל, הוא פיתח את המודל הניהולי "ניהול לחץ ושחיקה" (The Stress Map) העוסק במיפוי מקורות הלחץ והשחיקה, במשתנים המתערבים ובמאפיינים הפיזיולוגיים והפסיכולוגיים שלהם ובכך לאפשר לאנשים, משפחות וארגונים לפתח חוסן בנושא על מנת לנהל אורח חיים מיטבי.
ביוגרפיה > כפרופסור

בין השנים: 1978–2002 שימש כפרופסור באוניברסיטת מקגיל ובאוניברסיטת מונטריאול בקנדה, לימד והיה מרצה אורח בשנות שבתון באוניברסיטאות: אוניברסיטת מונטריאול, אוניברסיטת מקגיל בקנדה, אוניברסיטת בוסטון, אוניברסיטת קולורדו בארצות הברית ואוניברסיטת תל אביב .
בשנים 2001–2020 שימש כפרופסור מן המניין מטעם אוניברסיטת Esade (אנ') (השייכת לאוניברסיטת Ramon Llull), בתחום הפסיכולוגיה ארגונית וניהול משאבי אנוש.
כמו כן, כיהן כראש המכון ללימודי עבודה, ולאחר מכן, כראש הקתדרה לעתיד העבודה בביתי הספר למנהל עסקים, באוניברסיטאות ESADE Business School ו-Ramon Llull בספרד.
בשנת 2022 מונה לפרופסור מן המניין ודיקאן מחקר ב-Advanteure school of Management המהווה חלק מאוניברסיטת קומילאס (אנ') במדריד, ספרד.
ביוגרפיה > פעילות ציבורית

שימש בתפקיד מעריך ב"ועדה למימון מחקר עבור ממשלת קוויבק - חברה ותרבות" (FCAR), בוועדת "מימון המחקר בנושא בריאות ובטיחות של ממשלת בלגיה", בוועדה של Health and Welfare Canada ובוועדת הונג קונג למחקר.
סייע גם ל-IAS (בצרפת) ולהקרן הלאומית למדע של ישראל. בספרד שימש כמעריך במשרד החינוך והמדע של ספרד. יעץ גם לפיתוח תוכנית מדיניות המחקר, במשרד הבריאות בבריטניה, היה חבר בוועדת ההערכה של קרן המחקר החברתי בקוויבק השייכת למשרד החינוך של ממשלת קוויבק, וכן היה חבר במכון המחקר של קוויבק בנושא בריאות ובטיחות בעבודה (IRSST), וגם במועצת המחקר החברתי והאנושי של קנדה .
בשנות ה-80 ייסד יחד עם פרופסור דב אליצור את האגודה הבינלאומית לחקר עבודה וערכים ארגוניים (ISSWOV). מטרת האגודה הייתה שמדענים ממזרח אירופה (הגוש הקומוניסטי) יפגשו עם עמיתיהם מהמערב וידונו בערכים. כל הפגישות עד לנפילת חומת ברלין, נערכו במזרח ולכן המשטרים הקומוניסטים לא אישרו למדענים שלהם לעזוב את מזרח אירופה.[דרושה הבהרה]
ביוגרפיה > ייעוץ עסקי

בשנת 1978 הקים במונטריאול תאגיד ייעוץ בינלאומי בתחום ניהול משאבי אנוש על בסיס ערכים, בשם Gestión M.D.S. Inc או MDS Management Inc, שמוקדשת להכשרה וחינוך של מנהלים מערב אפריקאים דוברי צרפתית, עוזרת למנהלים להיות יעילים יותר ואפקטיביים יותר ובו בזמן להפחית התנהגות מושחתת.
לחברות יש משרדים במונטריאול (קנדה) וברבאט (מרוקו) והוא עובד בשיתוף פעולה הדוק עם הבנק העולמי ועם מוסדות פיננסיים אחרים אפריקאים.
בשנת 2017 הקים את e-Merit Academy, האקדמיה לפיתוח מנהלים בעידן הגלובליזציה, הדיגיטל והסייבר.
מאז 2018 פעילות הייעוץ שלו מתרכזת באמצעות Gestion M.D.S. Management Inc (MMontreal) וקרן Global Future of Work Foundation (GFWF), בהן הוא מכהן בתפקיד נשיא.
משמש כנשיא "המרכז לניהול ואימון על פי ערכים", המהווה נציגות בישראל של חברת הייעוץ הקנדי שלו Gestion M.D.S. Inc.
פרופ' דולן משמש גם כנשיא וכמנהל האקדמי של המרכז הישראלי לערכים בישראל, ובמסגרת זו היה שותף להוצאת מספר ספרי עיון ומודלים ניהוליים בישראל ובמספר פעולות התנדבות למען החברה הערבית והקהילה האתיופית בישראל. פרופ' דולן אף מלווה את המרכז הישראלי לערכים בפעילויותיו דרך חיל החינוך להטמעת ערכים בקרב יחידות צה"ל השונות.
בשנת 2018 ייסד את העמותה הבינלאומית לחקר ארגוני המחר - Global Future of Work Foundation (GFWF) והוא עומד בראש העמותה בתפקיד נשיא העמותה.
ספרים

פרסם למעלה מ-80 ספרים, רבים תורגמו למספר שפות  .
בנוסף, פרסמו יותר מ-170 מאמרים בכתבי עת מדעיים וכן פרקים בספרים. היה חבר המערכת במספר הוצאות (כמו אמרלד גרופ ו-Wiley, HEC Montreal) . היה חבר מערכת של כתבי עת מדעיים רבים. היה העורך הראשי של Emerald's de Cross Cultural Management, במשך 7 שנים.
בשנת 2011 קיבל את פרס העורך הטוב ביותר של אמרלד. במהדורת 2020 של Expo coaching היה מועמד לקבלת פרס הספר הטוב ביותר באימון, על ספרו "Coaching por Valores".
ספרים בעברית:
שמעון דולן, סלבדור גרסיה, אבישי לנדאו, "ניהול על פי ערכים" (2006) - מהדורה ראשונה בהוצאת ספרית גלובס.
שמעון דולן, סלבדור גרסיה, אבישי לנדאו, "ניהול על פי ערכים" (2009) - מהדורה שנייה בהוצאה דיגיטלית.
שמעון דולן, "מה שחשוב... באימון" (2012).
שמעון דולן, נהריקה סינג, אבישי לנדאו "האריה, מרבד הקסמים ואיי הערכים" (2014 ו-2017) - ספר ילדים.
ענת גרתי, שמעון דולן, ניהריקה סינג, אבישי לנדאו, "ההורה כעוגן ערכי".
משפחה

בשנת 2012 דולן עזב את מקום מגוריו במונטריאול ועבר להתגורר בברצלונה.
דולן אב לשניים. נשוי בשנית לאדלה מלדונדו.
פרסים והוקרה

ברשימת המועמדים הסופיים לפרס הוקרה (המחקר הלאומי של קטלוניה) עבור המחקר הטוב ביותר במשך 25 שנה, מטעם ממשלת ספרד ואוניברסיטת רמון לול, ברצלונה, ספרד, (2015)
ברשימת המועמדים הסופיים לפרס הוקרה על המחקר בחזית המדע מטעם BBVA – Banco Bilbao Vizcaya Argentaria הבנק הדיגיטלי של המאה ה-21, (2019).
ספרו "Coaching By Values" זכה לתואר ספר השנה, לשנת 2020, בכנס המאמנים הבינלאומי, the 2020 Coaching Expo.
זכה בתואר עורך השנה של כתב העת המקצועי: Cross Cultural Management
לקריאה נוספת

קרן צוריאל-הררי, ‏לעבוד מתוך תשוקה, באתר גלובס, 11 בנובמבר 2004, עמוד 46, עמוד 47 ו-עמוד 48
המאמר The story behind the-story- The Value of Values (באנגלית)
Using the Triaxial Model of Values to Build Resilience in a COVID-19 VUCA World - The European Business Review, The European Business Review, ‏6 בundefined 2021
ראו גם

ניהול על פי ערכים
ניהול משאבי אנוש
הנרי קופר

הנרי קופר (באנגלית: Henry Cooper‏; 22 באוגוסט 1827 – 4 בפברואר 1884) היה עורך דין, שופט ופוליטיקאי בטנסי שכיהן כהונה אחת כחבר הסנאט של ארצות הברית, בשנים 1871 – 1877. במהלך הקריירה שלו, לקופר היו קשרים פוליטיים שונים, כולל הוויגים, שאינם יודעים דבר והדמוקרטים.
ביוגרפיה > ראשית חייו

הנרי קופר נולד ב-22 באוגוסט 1827 בקולומביה, טנסי. היו לו שלושה אחים, כולל ויליאם פרירסון קופר ואדמונד קופר, ושני אחים למחצה, כולל דאנקן בראון קופר. הוא למד באקדמיית דיקסון בשלביוויל, טנסי, וסיים את לימודיו במכללת ג'קסון בג'קסון, טנסי, בשנת 1847. הוא למד משפטים והתקבל ללשכת עורכי הדין בשנת 1850.
ביוגרפיה > קריירה פוליטית

קופר כיהן כחבר בבית הנבחרים של טנסי מ-1853 עד 1855 ושוב מ-1857 עד 1859. הוא מונה לשופט של המחוז השיפוטי השביעי, באפריל 1862. בינואר 1866 הוא התפטר מתפקיד זה ועבר ללבנון, טנסי, שם הפך לפרופסור בבית הספר למשפטים של קמברלנד. ב-1867 עבר לנאשוויל, שם כיהן בסנאט של מדינת טנסי בשנים 1869–1870.
האספה הכללית של טנסי בחרה בו לסנאט של ארצות הברית לתקופת כהונה שהתחילה ב-4 במרץ 1871. הוא לא ביקש כהונה נוספת, וכהונתו בסנאט הסתיימה ב-3 במרץ 1877.
ביוגרפיה > עסקי כרייה ומוות

בתחילת שנות ה-80 של המאה ה-18, הוא עסק בפעולות כרייה בטירה בלנקה, גואדלופה אי קלבו, צ'יוואווה, מקסיקו. קופר נרצח שם על ידי שודדים ב-4 בפברואר 1884. הוא נקבר בקרבת מקום, ותצלום לזכרו הוקם בבית הקברות של העיר העתיקה בשלביוויל, טנסי.
ההפיכה בתאילנד (2014)

חיילים שומרים על שער תפהיי בצ'אנג מאי, כחצי שעה לפני העוצר בשעה 22:00
ב-22 במאי 2014, הכוחות המזוינים המלכותיים של תאילנד בראשות הגנרל פריות צ'אן-אוצ'ה, מפקד הצבא המלכותי של תאילנד (RTA), החלו בהפיכה נגד ממשלתה של יינגלאק צ'ינוואט, וזאת לאחר שישה חודשים של משבר פוליטי. הצבא הקים חונטה שנקראה "המועצה הלאומית לשלום וסדר" (NCPO) במטרה להנהיג את המדינה. מדובר בהפיכה ה-12 במספר מאז ההפיכה הראשונה במדינה ב-1932.
לאחר פיזור הממשלה והסנאט, ה-NCPO שהייתה בעל סמכויות ביצועיות ומשפטיות נרחבות, הורתה לרשות השופטת לפעול תחת הנחיותיה. בנוסף, היא ביטלה חלקים מחוקת 2007, למעט הפרק השני הנוגע למלך, הכריזה על משטר צבאי ועוצר בפריסה ארצית, אסרה על אסיפות פוליטיות, והורתה על מעצרים ועיכובים של פוליטיקאים ופעילים שהיו נגד ההפיכה, הטילה צנזורה על האינטרנט והשתלטה על התקשורת.
ה-NCPO הוציאה צו המעניק לה כוח רב. ה-NCPO הקימה גם גוף מחוקקים לאומי, אשר על ידי אנשי צבא, ואשר בחר בהמשך בגנרל פריות פה אחד כראש הממשלה החדש של המדינה.
רקע

בבחירות הכלליות שהתקיימו בשנת 2011, זכתה יינגלאק צ'ינוואט ומפלגתה פאו תאי (PTP) והקימה את הממשלה כשהיא בראשה. בנובמבר 2013 החלו הפגנות נגד הממשלה בהובלת מזכ"ל המפלגה הדמוקרטית לשעבר סוטפ תוגסובן. בהמשך הקים סוטפ את קבוצת המחאה "וועדת העם לרפורמה דמוקרטית" (PDRC) במטרה לדרוש הקמת "מועצת עם" שאינה נבחרה, על מנת לפקח על רפורמה פוליטית. קבוצות אשר תמכו בממשלה, כולל "החולצות האדומות", קיימו עצרות המוניות בתגובה. מדי פעם פרצה אלימות, וכתוצאה מכך היו מספר מקרי מוות ופציעות.
בדצמבר 2013, פיזרה יינגלאק את בית הנבחרים וקבעה בחירות כלליות שתוכננו להיערך ב-2 בפברואר 2014. עקב הפרעות של מפגינים נגד הממשלה, הבחירות לא הושלמו ביום זה. כתוצאה מכך, בית המשפט החוקתי ביטל את הבחירות ב-21 במרץ 2014. ב-7 במאי 2014, בית המשפט החוקתי הדיח פה אחד את יינגלאק ו-9 שרים בכירים נוספים ממשרדם, בשל העברה מתפקיד שנויה במחלוקת של פקיד ציבור בכיר למשרה אחרת בשנת 2011. השרים שנשארו בחרו בסגן ראש הממשלה ושר המסחר Niwatthamrong Boonsongpaisan כראש הממשלה בפועל בעוד ההפגנות נמשכות.
זמן קצר טרם ההפיכה > החלת משטר צבאי

ב-20 במאי 2014 התערב הצבא כאשר מפקדו, הגנרל פריות, מימש את כוחו על פי חוק שנקבע על ידי המלך וְאָגִ'ירָבוֹד (ראמה השישי) "החלת משטר צבאי", 2457 (1914), והפעיל משטר צבאי ארצי משעה 03:00. פריות הופיע בטלוויזיה ואמר כי הוטל משטר צבאי בשל אלימות מתמשכת משני הצדדים, ומטרת המשטר הצבאי היא שהצבא יוכל לפעול ולהחזיר את השקט והשלום.
לאחר יישום המשטר הצבאי, הורה הגנרל פריות על פירוק המרכז לניהול השלום והסדר, גוף משטרתי שהוקם על ידי הממשלה בפועל על מנת לפתור את המשבר. במקום זאת הקים את מפקדת שמירת השלום והסדר (POMC) כאשר הוא עומד בראשה. על המפקדה הוטלה המשימה "להשיב את השלום לאנשים מכלל הצדדים ללא עיכוב, בתחילה ניתנו למפקדה הסמכויות "למנוע, לדכא ולפתור" כל מצב המשפיע על הביטחון הלאומי ולאכוף כל תקנה של המשטר הצבאי. הגרנל פריות הורה לכל כוח האדם במשטרה, חיל הים, חיל האוויר ומשרד ההגנה, להיות כפופים ל-POMC.
חיילים הוצבו במקומות רבים בבנגקוק והכבישים הראשיים היו חסומים. הצבא כבש מחדש את בית הממשלה ממפגיני ה-PDRC והשתלט על כל תחנות טלוויזיה בנגקוק וחלקים אחרים של המדינה לפני שהוריד משידור כמה תחנות, כולל את אלה של PDRC והחולצות האדומות. בהמשך הורה הגרנל פריות לכל אמצעי התקשורת להחליף את השידורים הרגילים בשידורים של POMC, ככל שהיה נדרש, והטיל איסור על פרסום מידע שהיה עלול לפגוע בפעילות הצבא. כמו כן הנחה את כל מנהלי הסוכנויות הממשלתיות לדווח לו.
ב-21 במאי 2014, הוקם כוח משימה לצנזורה באינטרנט על ידי ה-POMC והורה לספקי האינטרנט לדווח על מנת לשלוט בתוכן המקוון.
הממשלה בפועל התלוננה כי לא התייעצו איתה על החלטות הקשורות למשטר הצבאי שנקבעו על ידי הצבא. הצבא טען כי לא מדובר בהפיכה וכי הממשלה נשארת בתפקידה.
זמן קצר טרם ההפיכה > כישלון השיחות

לאחר הקמתה, ה-POMC קיימה שיחות עם קבוצות יריבות במשך יומיים בניסיון למצוא פתרון. נמסר כי למשתתפים היו ניגודי דעות ולא ניתן לקבל כל הסכמה. במהלך שיחות, הממשלה בפועל התבקשה על ידי ועדת הבחירות להתפטר. הממשלה דחתה את הבקשה, בטענה שהיא נדרשת על ידי החוקה להישאר בתפקיד. בחוקת 2007 נקבע כי על הממשלה להתפטר מתפקידה עם פיזור בית הנבחרים, אך עליה להמשיך ולפעול עד אשר תמונה ממשלה חדשה.
בשעות אחר הצהריים ב-22 מאי 2014, ה-POMC קיימות שיחות נוספות במועדון צבאי, השיחות נמשכו חמש שעות מבלי שהגיעו להסכמה, בעוד הממשלה שזוהי חובתה החוקית להישאר בתפקיד. בפגישה, אמר הגנרל פריות לשר המשפטים שייצג את הממשלה: "אין סוף לדיבורים מפני שאתה מדבר רק על החוק. [...] הממשלה מתעקשת שהיא לא מתפטרת, נכון?" שר המשפטים השיב: "לא כרגע". ואז השיב גנרל פריות "מצטער, אני חייב לתפוס את השלטון" והורה על מעצרם ועיכובם של חברי הקבינט, כמו גם מנהיגי ה-PDRC, החולצות האדומות, וחברי מפלגות פוליטיות שהשתתפו בשיחות, וזאת למורת רוחם של נציגי התקשורת שנכחו. הם הוחזקו על ידי גדוד הרגלים הראשון של שומרי המלך.
ההפיכה > ההתחלה

בערב ה-22 במאי 2014, גנרל פריות הודיע באמצעות נאום טלוויזיוני, כי הכוחות המזוינים לקחו שליטה על המנהל הלאומי, באופן רשמי החלו הפיכה צבאית נגד הממשלה בפועל והקימו את ה-NCPO במטרה לשלוט במדינה.
מאוחר יותר באותו ערב, ה-NCPO ביטלה את חוקת 2007, למעט פרק 2 העוסק במלך. בנוסף, הורתה באופן רשמי על פירוק הממשלה, אך הסנאט, כמו גם כל שאר רשויות המדינה, כולל בתי המשפט וארגונים אחרים, נשארו על כנם. ה-NCPO הכריזה על ההרכב כדלקמן:
גרנל פריות (מפקד צבא תאילנד) כמנהיגה.
גנרל Thanasak Patimaprakorn (מפקד כוחות ההגנה), אדמירל Narong Pipathanasai (מפקד הצי המלכותי התאילנדי), אייר צ'יף מרשל Prajin Jantong (מפקד חיל האוויר המלכותי התאילנדי), וגנרל משטרה Adul Saengsingkaew (מפכ"ל המשטרה התיאלנדית), כסגניה.
גנרל Udomdet Sitabut (סגן מפקד צבא תאילנד) כמזכיר הכללי של ה-NCPO.
ה-NCPO הודיעה כי המנהיג שלה יממש את כל הסמכויות והחובות אשר חלים על ראש הממשלה והקבינט, עד שיהיה ראש ממשלה חדש. היא הציבה את חבריה כאחראיים על משרדי הממשלה ועל סוכנויות שונות.
ב-24 במאי 2014, ה-NCPO פיזרה את הסנאט והעניקה סמכויות חקיקה למנהיג שלה. היא הורתה לרשות השופטת לפעול תחת הנחיותיה. היא העביר את גנרל המשטרה Adul לתפקיד לא פעיל במשרד ראש הממשלה, והחליפה אותו עם גנרל המשטרה Watcharapol Prasarnrajkit. Adul נתפס כנאמן לממשלה שהודחה.